Udsyn Skrevet af Vagn Jensen, tidligere formand for foreningen

Vi har i dag haft en vidunderlig smuk dag i et ? smukt område. Jørgen og Peter har slået græs og landskabets form viser sig i sin allersmukkeste form. Jeg føler historiens vingesus når jeg ser ud af vort køkkenvindue. Slugten ned mod Kirkedalen der er dannet ved den sidste istid i DK for små 15000 år siden. Her hvor vi bor har der siden den tid færdedes mennesker. Jeg har fundet flinteredskaber på området. Før år 1000 har man kunnet sejle op i Kirkedalen som man kunne til Fyrkat. Det har inspireret vores arkitekt Thyge Thygesen til at lave flisebelægning som havne/mole anlæg, hvor skibe kunne lægge til kaj ved vor lille landsby a/b Kirketoften.

Bondesamfundets virke kan vi fornemme i slægtsnavnene (Kirke)tofte, hvor toft betyder et indhegnet jordområde – en løkke?? – der lå bygninger på) modsætning til vang eller vænge som indgik i den fælles dyrkning – 2 eller 3 vangs drift. Og så overdrevet hvor kvæget græssede. ?? Vi ligger altså stadig i det bebyggede område.

Den landsby der oprindelig lå her hed vistnok Hubæk, ligesom bækken gennem Kirkedalen stadigvæk kaldes Hubæk. Landsbyen Hubæk havde i middelalderen sin kirke som lå på den anden side af Kirkedalen ?? Det plato der ligger der. Platoet er en kirkegård som ligger uberørt – ikke udgravet af historiefolk – den ligger til senere tider som også en ¼ af Fyrkat ligger og venter på nye analysemetoder.Landsbyen Hubæk døde sandsynligvis i middelalderen omkring år 1350 hvor ”den sorte død” pesten, dræbte ca 25 mill. mennesker på sin vej gennem verden. ??? Alle i Hubæk blev åbenbart dræbt, for kirken blev nedbrudt og sikkert anvendt som byggematerialer. Man har i hverttilfælde i omegnen ?? fundet udhuggede sten derfra. Bl.a. et stenansigt. Den uddøde landsby Hobæk blev en del af Hobro, som op i 1800tallet var under 500 indbyggere ( altså også mere en landsby end en by) og nu har dannet vor lille landsby på Hubæk jorde og kan nu se over på bondesamfundets afløser Industri Syd. Vi har et fantastisk historisk udkig. Oven i al den smukke natur omkring os. Det ska`vi da passe godt på.